สิ้นปีบัตรแมงมุมได้ฤกษ์วาดลวดลาย
ใบเดียวขึ้นล่องขสมก.–แอร์พอร์ตล้ิงก์,นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท.จำกัด ผู้บริหารการเดินรถไฟฟ้าแอร์พอร์ต เรล ลิงก์ เปิดเผยว่า สัปดาห์หน้า แอร์พอร์ตลิงก์จะลงนามกับบริษัท สมาร์ท เทคโนโลยีฯ ผู้ชนะการประมูลติดตั้งระบบตั๋วร่วมวงเงิน 105 ล้านบาท เนื่องจากขณะนี้การรถไฟฟ้าขนส่งมวลชนแห่งประเทศไทย (รฟม.) ได้จัดส่งสเปกตั๋วร่วม (บัตรแมงมุม) เวอร์ชัน 2.5 มาให้แล้ว โดยหลังจากนี้แอร์พอร์ตลิงค์จะเร่งติดตั้งหัวอ่านและปรับปรุงซอฟต์แวร์บัตรแมงมุมให้เป็น 2.5 คาดว่าภายในสิ้นปีนี้จะนำบัตรแมงมุมมาใช้กับแอร์พอร์ตลิงก์ได้,นายณัฐชาติ จารุจินดา ประธานกรรมการบริหารกิจการองค์การขนส่งมวลชนกรุงเทพ (ขสมก.) เปิดเผยว่า ภายในปีนี้ระบบอี-ทิกเก็ตบนรถเมล์เวอร์ชัน 2.5 จะแล้วเสร็จและรองรับบัตรแมงมุมได้ตามนโยบายของรัฐบาล ล่าสุด ขสมก.ได้ติดตั้งระบบอี-ทิกเก็ต เวอร์ชัน 2.0 บนรถเมล์ ขสมก. ไป 100 คันแรก ส่วนที่เหลืออีก 2,000 คันนั้น ต้องกลับมาพิจารณาว่าจะติดตั้งอี-ทิกเก็ตเวอร์ชัน 2.0 ไปก่อน หรือจะติดตั้งเป็นเวอร์ชัน 2.5 ทั้งหมดในครั้งเดียว อย่างไรก็ตาม ขณะนี้ยังไม่ได้ส่งหนังสือตรวจรับระบบอี-ทิกเก็ตบนรถเมล์ 100 คันแรกอย่างเป็นทางการ เพราะ ขสมก.ยังไม่ได้บอกเลิกการเช่าเครื่องเก็บค่าโดยสารแบบหยอดเหรียญอัตโนมัติ (Cash box) ที่ผูกอยู่ในสัญญาเดียวกัน,ผู้สื่อข่าวรายงานจากการรถไฟฟ้าขนส่งมวลชนแห่งประเทศไทย (รฟม.) เผยถึงความคืบหน้าของการผลักดัน พ.ร.บ.การบริหารจัดการระบบตั๋วร่วม พ.ศ.  ว่า ขณะนี้หน่วยงานที่เกี่ยวข้องมีแนวคิดให้เปลี่ยน พ.ร.บ.การบริหารจัดการระบบตั๋วร่วม เป็นการออกระเบียบสำนักนายกรัฐมนตรีแทน เนื่องจากการออกระเบียบสำนักนายกฯ มีความรวดเร็วกว่า และโครงสร้างการบริหารตั๋วร่วมในปัจจุบันก็เปลี่ยนแปลงไปจากเดิม จึงไม่จำเป็นต้องใช้กฎหมายในระดับ พ.ร.บ.มารองรับ เช่น การบริหารตั๋วร่วมไม่จำเป็นต้องจัดตั้งบริษัทใหม่แล้ว เพราะ รฟม.จะเป็นผู้ดำเนินการแทน,ทั้งนี้ หากกระทรวงคมนาคมและหน่วยงานที่เกี่ยวข้องตัดสินใจออกระเบียบสำนักนายกฯ ตามแนวคิดดังกล่าว ก็จะสามารถดำเนินการออกระเบียบและบังคับใช้ได้อย่างรวดเร็วภายใน 3-4 เดือน ส่วนการผลักดัน พ.ร.บ.ก็สามารถดำเนินการคู่ขนานกันไป เพื่อรองรับการใช้ตั๋วร่วมที่จะขยายตัวมากขึ้นในอนาคต.
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท.จำกัด ผู้บริหารการเดินรถไฟฟ้าแอร์พอร์ต เรล ลิงก์ เปิดเผยว่า สัปดาห์หน้า แอร์พอร์ตลิงก์จะลงนามกับบริษัท สมาร์ท เทคโนโลยีฯ 
บัตรแมงมุม,รถไฟฟ้าแอร์พอร์ตลิงก์,ขสมก.,อี-ทิกเก็ต,Cash box,ข่าวทั่วไป